Daily View – (P.M.) – บล.กสิกรไทย
Daily View - (P.M.) - บล.กสิกรไทย
7 ก.ค. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับเพิ่มขึ้น 8.88 จุด (+0.61%) ปิดภาคเช้าที่ 1,461.47 จุด ด้วยมูลค่าการซื้อขาย 26,920.07 ลบ.
– Most Positive Impact: PTT (1.49 จุด) SCB (1.42 จุด) CPALL (0.94จุด)
– Most Negative Impact: BAY (-0.38 จุด) IVL (-0.25 จุด) SCC (-0.25 จุด)
 
แนวโน้มตลาดบ่าย
– ตลาดหุ้นในภูมิภาคเอเชียได้ปัจจัยหนุน จากการออกมายืนยันของผู้ว่าธนาคารกลางญี่ปุ่น BOJ พร้อมที่จะใช้มาตรการผ่อนคลายเพิ่มเติมทั้งในเชิงปริมาณ คุณภาพ และอัตราดอกเบี้ย หากมีความจำเป็น เพื่อให้บรรลุเป้าหมายของ BOJ มองเป็นปัจจัยที่ทำให้สภาพคล่องในระบบ ยังคงอยู่ในระดับสูง เอื้อประโยชน์ต่อสินทรัพย์โดยเฉพาะตลาดหุ้นในกลุ่ม Asia Emerging Market
– ช่วงเช้าตลาดมีปัจจัยถ่วงเล็กน้อย ม.หอการค้าฯ เปิดเผยดัชนีความเชื่อมั่นผู้บริโภค เดือน มิ.ย.59 อยู่ที่ 71.6 ลดลงจาก 72.6 เป็นการปรับลดลง 6 เดือนติดต่อกัน โดยมีปัจจัยลบคือความกังวลเรื่อง BREXIT ทั้งนี้ ม.หอการค้าคาดว่า BREXIT จะทำให้เงินหมุนเวียนในระบบของไทยหายไป 5 หมื่นล้านบาท กระทบ GDP ราว 0.1-0.3% โดยได้ปรับลดคาดการณ์การส่งออกของไทยในปีนี้เหลือ -2 ถึง 0% จากเดิมที่คาดว่าจะโต 0-1% และ GDP Growth จาก 3-3.5% เหลือเติบโต 2.7-3.2%
– ยังคงชื่นชอบหุ้น TCAP ราคาปรับเพิ่มขึ้นต่อเนื่อง ด้วย Valuation ปัจจุบันที่ยังถูกอยู่ เมื่อบวกกับมีปัจจัยหนุนการฟื้นตัวของสินเชื่อเช่าซื้อ ทำให้ราคายังมีโอกาสวิ่งต่อ โดยยังคงเป้าหมายระยะสั้นที่วางเอาไว้วานนี้ที่ 38-39 บาท
– กลุ่มเดินเรือกลับมาน่าสนใจอีกครั้งหลังดัชนีค่าระวางเรือปรับเพิ่มขึ้นกว่า 18% ในช่วง 3 สัปดาห์ที่ผ่านมา โดยราคาหุ้นในกลุ่มยังตอบสนองต่อการฟื้นของดัชนี BDI ไม่มากเท่าไหร่ 2 สัปดาห์ที่ผ่านมา TTA บวก 12% PSL บวก 15% RCL บวก 7% หาก BDI ยังขึ้นต่อเชื่อว่า กลุ่มเดินเรือน่าจะวิ่งตามมาไม่ยาก เป็นโอกาสในการเก็งกำไรระยะสั้น
– หุ้นแนะนำ: TCAP BEAUTY CK KTC TKN TTCL
– หุ้นเก็งกำไรระยะสั้น: TTA เป้าทำกำไรที่ 10.5 บาท ตัดขาดทุน 9.20 บาท
 
Alternative Trading:
– SET50 Futures : S50U16 สถานะ Long 910 จุด ถือต่อเพื่อลุ้นปิดที่ 922 จุด ตัดขาดทุนที่ 906 จุด
– SCBU16 : สถานะ Long ที่ 142 บาทถือต่อลุ้นไปขายทำกำไรที่ 150 บาท